હરિક્રિષ્ણા ડાયમંડ દ્રારા સારી કામગીરી કરવા માટે 600 કર્મચારીને બોનસ રૂપે કાર ભેટ આપવામાં આવી હતી. આ પ્રસંગે દિલ્હીથી વડાપ્રધાન નરેન્દ્ર મોદીએ વિડીયો કોન્ફરન્સથી સંબોધન કરતા કહ્યું હતું કે આ સ્કીલ ડેવલપમેન્ટની ઉત્તમ કામગીરી અને કદર છે.સવજી ધોળકીયા સ્કીલ ઇન્ડિયા દ્રારા સારા માણસો બનાવવાનું ભગીરથ કામ કરી રહ્યા છે.સુરતમાં ઇચ્છાપોર ખાતે યોજાયેલા કાર્યક્રમમાં મોરારી બાપુ, રમેશભાઇ ઓઝો અને શ્રી શ્રી રવિશંકરના પ્રેરણાદાયી પ્રવચનો વિડીયો દ્રારા રજૂ કરવામાં આવ્યા હતા. કંપનીના કર્મચારીઓને પરિવારજનોની હાજરીમાં કાર આપવામાં આવી હતી.